hu hu hu hu hu hu hu hu hu hu hu hu hu hu hu hu hu nb hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu en es en en hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu
Ez a szócikk szaklektorálásra, tartalmi javításokra szorul. A felmerült kifogásokat a szócikk vitalapja (extrém esetben a szócikk szövegében elhelyezett, kikommentelt szövegrészek) részletezi. Ha nincs indoklás a vitalapon (vagy szerkesztési módban a szövegközben), bátran távolítsd el a sablont!
A SPAR Magyarország Kereskedelmi Kft. a SPAR nemzetközi élelmiszer-üzletlánc magyarországi tagvállalata.
738,9 milliárd Ft (magyarországi leányvállalat, 2020)
A Wikimédia Commons tartalmaz SPAR témájú médiaállományokat.
A hollandiai székhelyű nemzetközi élelmiszer-üzletlánc, Európában, Ausztráliában, Afrikában és Ázsiában, ezen földrészek 48 országában, köztük Magyarországon is jelen van. A világ legnagyobb élelmiszer-kiskereskedő láncainak egyike.
A SPAR Magyarország Kereskedelmi Kft. jelenleg több, mint 13 ezer alkalmazottat foglalkoztat, összes eladóterének nagysága pedig megközelíti a 400 ezer négyzetmétert. 2021. 12.31-én a SPAR Magyarország összesen 381 saját üzemeltetésű áruházzal rendelkezett (34 INTERSPAR hipermarket, 345 SPAR és City SPAR szupermarket), illetve franchise programjának égisze alatt 234 áruház működött (SPAR partner, SPAR market, OMV-SPAR Express, és LUKOIL-DESPAR), mely így mindösszesen 588 SPAR-logós üzletet jelent.
3.1 Az első lépések Magyarországon (1991 – 1997)
3.2 További felvásárlások és terjeszkedés (1998 – 2008)
3.3 Új élelmiszertermelő üzemek és logisztikai központ
3.4 Új üzlettípusok, elindul a franchise program, új üzem nyílik (2009 - 2015)
4.2 City SPAR szupermarket
4.4 OMV-SPAR express – LUKOIL-DESPAR
2060 Bicske, SPAR út 0326/1.hrsz
Feiner Péter (2004. január 1. – 2012. március 1.)
Erwin Schmuck (2012. március 1. – 2016. december 31.)[1]
Heiszler Gabriella (2015. április 1. )
A SPAR gárdonyi épülete
A magyarországi leányvállalat működését az 1990-ben alapított ASPIAG (Austria SPAR International AG) vezényli, amely az 1990-es évek elején Magyarországon, Szlovéniában, Csehországban és Észak-Olaszországban hozott létre egy, a tulajdonába tartozó SPAR hálózatot, 2005 óta pedig Horvátországban is jelen van.
A SPAR Magyarország Kereskedelmi Kft. alapításának napja hivatalosan 1990. december 14.[2]
Az első lépések Magyarországon (1991 – 1997)Szerkesztés
A SPAR első magyarországi üzletét Tatán nyitotta 1991. október 30-án,[3] miután a cég többségi tulajdonrészt szerzett a Generál Kereskedelmi Rt.-ben, amely akkoriban Komárom-Esztergom megye élelmiszerüzleteinek jelentős részét is üzemeltette (egyéb profilú üzletek mellett). A SPAR üzletlánc fejlesztési stratégiáját a minőség mellett a mennyiség határozta meg, egyértelmű törekvés a mai napig a jól megközelíthető, lakóhelyek közelében és központi csomópontokban nyitott, változatos alapterületű üzletek nyitása. A cég 1991 és 1993 között Komárom-Esztergom megye Generál-élelmiszerüzleteinek jelentős részét SPAR-rá alakította. 1993-ban nyílt első két üzlete a megyén kívül: Székesfehérváron, valamint Budapesten, Őrmezőn.
1994-ben nyitotta meg a SPAR első, az áruellátás feladatait biztosító, hazai logisztikai központját Bicskén. Ez a raktárbázis a SPAR hálózattal együtt folyamatos korszerűsítések mellett bővül, napjainkra már a társaság adminisztratív központjának is helyet ad.
1995-ben nyílt meg az első INTERSPAR, a győri INTERSPAR Centerben. A SPAR áruházlánc lakóhelyközeli, hipermarket jellegű áruháztípusának első tagját pár évvel később, 1997-ben követte az első budapesti egység is a vállalat érdekeltségébe tartozó kispesti Shopmarkban.
További felvásárlások és terjeszkedés (1998 – 2008)Szerkesztés
A cégcsoport rengeteg felvásárlást hajtott végre működése kezdete óta. Első, jelentősebb akvizíciója az izraeli tulajdonban álló Super Közért felvásárlása volt 1998-ban, ugyanezen évben vásárolta meg a szegedi üzletláncot üzemeltető Éliker-t[4] is. Ennek köszönhetően ma a vidéki városok közül Tatabányán és Szegeden rendelkezik a legerősebb pozíciókkal.
1998-ban jelentős mérföldkőhöz érkezett a SPAR, mikor is 100. üzletét nyitotta meg Magyarországon. A pilisvörösvári üzlet nyitása más szempontból is különlegességnek számított, ugyanis a hazai élelmiszer kiskereskedelemben addig nem megszokott módon, franchise formában kezdte meg működését, a Hertzman Kereskedelmi Kft.-vel kötött partneri megállapodás keretében.
2002 végén a cég átvett és átalakított tizennégy Billa üzletet,[5] valamint 2003-ban huszonkét Kaiser’s szupermarketet vásárolt meg. Míg a Billa üzleteket azonnal SPAR néven üzemeltette tovább, a Kaiser’s láncot – többek között nagy budapesti lefedettsége és jó híre miatt – tovább üzemeltette 2011 végéig, a SPAR csoport almárkájaként. A Kaiser’s-t jelző „piros kancsó” 2012 elején tűnt el, számos üzlet került felújításra a hálózatból. A hálózatból két üzlet nem érte meg a SPAR-rá alakulást: 2007-ben, a Skála Budapest áruház bezárásakor a Kaiser’s első és legnagyobb üzletét kellett bezárni (itt 2009-re az Allee bevásárlóközpont épült fel, ahol INTERSPAR hipermarket helyettesíti a Kaiser’s-t), valamint 2005-ben fejezte be üzemelését a Váci úti Kaiser’s, ahol a csökkenő forgalom és a magas bérleti díjak okozta kérdések vezettek a bezáráshoz.
2008-ban a Tengelmann-csoport – a Kaiser’s-ek volt tulajdonosa – a Plusból is kiszállt, ezekre az üzletekre is a SPAR tartott igényt. Habár a SPAR szupermarketlánc és a Plus diszkontlánc üzleti stratégiája között nagy különbség volt, hálózataik nagyon jól kiegészítették egymást, és a felvásárlásnak köszönhetően a SPAR megduplázhatta üzletei számát. A Plus márkát egy évig használta a SPAR, ezalatt folyamatosan növelte a hálózat áruválasztékát, és a Plus saját márkáit folyamatosan SPAR-os márkákkal cserélte le.
A Plus alapvetően két különböző hátterű üzlettípust üzemeltetett, a lakótelepek közepén, az élelmiszerlánc-privatizációk során nyert, megközelítőleg 300–500 m2 közötti méretű üzleteket, valamint a saját építésű, 1000 m2 méretű diszkont üzleteket. Ezeket folyamatosan igyekezett egységesíteni.
Új élelmiszertermelő üzemek és logisztikai központSzerkesztés
2004-ben újabb egységgel bővült a bicskei központ, mikoron a SPAR a hazai kereskedelmi láncok között azóta is egyedüliként megnyitotta saját húsüzemét, mely lehetővé teszi a SPAR hálózat különféle húsárukkal való folyamatos ellátását.
A logisztikai kihívásokra a 2008-ban nyílt üllői logisztikai központ felépítése jelentett megoldást, s habár a Plus ugyanebben az évben történő felvásárlásával annak a budapesti Jászberényi úton található logisztikai központja is a SPAR tulajdonába került, azt nem üzemeltette tovább.
A 2017 júliusában építeni kezdett üzem 2018-ban kezdte meg működését Üllőn. A zöldmezős beruházásként épített üzem mintegy 1500 m2, költsége 1,2 milliárd forintott tett ki. A létesítmény megfelel a legmagasabb élelmiszerbiztonsági követelményeknek, jelenleg két csomagolósorral működik és 50 munkatársat foglalkoztat. Naponta 4 tonna majonézes saláta (15 féle) és 20 ezer szendvics (15 féle) készül itt.
Új üzlettípusok, elindul a franchise program, új üzem nyílik (2009 - 2015)Szerkesztés
A SPAR-csoport heterogén múltú üzleteit figyelembe véve 2009-től kezdve fokozatosan újabb kategóriákat vezetett be az egyes üzlettípusok jobb elkülönítése érdekében. Az üzletek nagy részét, jellemzően a klasszikus SPAR, illetve a kisebb, lakótelepi volt Plus-üzleteket továbbra is SPAR néven üzemeltette tovább, majd később, 2012-ben a tulajdonába került volt Kaiser’s egységek is ugyanezen márkanév alatt működtek tovább. Érdekesség, hogy Ausztriában a SPAR az 1000 m2 feletti méretű üzleteit EUROSPAR néven illeti (így a nagyobb Plus diszkontok és Kaiser’s szupermarketek is ezt a nevet kaphatták volna), de a magyarországi vezetés ezt a nevet nem vezette be.
2006 óta több belvárosi üzletét exkluzív módon újította fel, amelyek rengeteg saját készítésű terméket, pl. salátákat árusítanak. Ezeket a kisebb üzleteket City SPAR néven illeti a lánc. Ilyen például a volt Ráday utcai Plus diszkont helyén nyitott City SPAR, vagy a Móricz Zsigmond körtéri korábbi Super Közért helyén nyitott üzlet.
2012-ben a SPAR eredeti – a hollanddal megegyező típusú – üzleti szemléletét ismertette Magyarországon, a SPAR partner program létrehozásával. A cég 1932-es alapításakor a „Kölcsönös együttműködéssel mindenki nyer” jelmondatra épített Hollandiában (Door Eendrachtig Samenwerken Profiteren Allen Regelmatig). Ezen holland szavainak kezdőbetűi a DESPAR betűszót adják ki, ami hollandul fenyőt jelent. A koncepció szerint a SPAR minél több független kiskereskedőt vonna hálózatába franchise rendszerben, úgy, hogy azok megtartják függetlenségüket, miközben élvezhetik a SPAR által nyújtott előnyöket: a heti hatszori áruszállítás, a marketing- és logisztikai támogatást, vagy a SuperShop hűségprogramot. Wittner Márton móri kiskereskedő üzletei mellett azóta számos üzlet nyílt a SPAR partner program keretein belül, amellyel a SPAR nem titkoltan az eredeti SPAR-szemléletet lemásoló CBA riválisává kíván válni.[6]
2013-ban a SPAR új üzlettípust mutatott be, az Ausztriában a Shell benzinkútlánccal már közösen bemutatott "expressz" üzlettípusát, a SPAR express-t. Az OMV-SPAR express az OMV töltőállomásokon működő üzlettípus, ahol az alaptermékek mellett SPAR saját márkás termékek is kaphatóak, és ez utóbbiak a SPAR áruházakban tapasztalható árakon. A későbbiekben a SPAR a Lukoil benzinkúthálózattal is folytatta együttműködését, a SPAR Express üzletkategória ott LUKOIL-DESPAR néven fut.
2015-ben tovább bővült a bicskei húsüzem, az új fejlesztések részeként szeletelő részleg és Oktatóközpont került kialakításra. 2018-ban vadonatúj egységgel, az üllői SPAR enjoy. convenience üzem megnyitásával bővítette termékkínálatát és áruellátási kapacitását a vállalat.
2020.11.02-án a SPAR tulajdonába került a ZIMBO Perbál Húsipari Termelő Kft. perbáli üzemegysége, mely ekkortól Regnum Húsüzem Perbál néven működik tovább. Az itt dolgozó mintegy 200 munkavállaló már a SPAR égisze alatt tevékenykedik. Velük együtt a SPAR csapatát az élelmiszer termelés üzletágban így már mintegy 600 szakember erősíti. A bővüléssel nagyobbá válik a saját márkás termékválaszték, és erősödik a magyar termék szortiment.
A SPAR szupermarket a SPAR-csoport lakóhelyközeli, döntően napi ellátásra szakosodott, kereskedelmi szolgáltatást nyújtó üzlettípusa. Ezen áruházak nagyrészt 400–1200 m2 közötti eladóterű kiskereskedelmi egységek, amikből 345 található Magyarországon. Igen szélesen változik az üzletek alapterülete (pl. a Váci út 138. alatti üzlet mindössze 200 m2, míg a szegedi Árkádban található üzlet 2000 m2-en működik), ennek ellenére a cég törekszik a magas színvonalú választék fenntartására.
A City SPAR elsősorban a nagyvárosi, belvárosi csomópontokat rendszeresen érintő bevásárlók igényeinek kiszolgálására jött létre. Az eladótérben új termékkörrel találkozhatnak a vásárlók. A termékek között helyet kaptak az azonnal fogyasztható élelmiszerek is (kész szendvicsek, pizzák, saláták, helyben sütött pékáruk, grillezett ételek, hidegkonyhai készítmények). Megközelítőleg 200-400 m2 alapterületűek.
Ez a SPAR áruházlánc lakóhelyközeli, hipermarket jellegű áruháztípusát jelenti. Az INTERSPAR-ok gyalogosan és tömegközlekedési eszközzel is jól megközelíthetők, parkolóhellyel ellátottak. Az INTERSPAR üzletek 5000–10000 m2 alapterületűek. Habár ezen területen két fő riválisuk a Tesco és az Auchan, bizonyos tekintetekben különbözik tőlük. Egyrészt, a Tesco és Auchan üzletei „full-sortiment” jellegűek (egyszerre árulnak minden termékkategóriában, pl. kertosztállyal, ruházati osztállyal, könyvosztállyal bírnak), másrészt egy-egy kivételt eltekintve (pl. ilyen a Tesco Campona-ban, illetve Arena Plazaban, valamint az Auchan Savoya Parkban) mindegyik üzlete a városok szélén található, saját, nagyobb épületekben.
Ezzel szemben az INTERSPAR üzletek főleg az élelmiszer-kategóriában erősek, ezeket kiegészítik ugyanakkor műszaki termékek, valamint szezonális termékek árusításával is, ugyanakkor nem utóbbiak a fő profiljuk.Az INTERSPAR hipermarketek nagyon sok esetben meglevő bevásárlóközpontokban üzemelnek (pl. Árkád Budapest, Győr, Pécs; Shopmark Budapest; Eurocenter Budapest stb.). Saját épületekben is üzemelnek ugyanakkor, itt több kis üzletet üzemeltető bérlő is jelen van.
OMV-SPAR express – LUKOIL-DESPARSzerkesztés
Ezen formátumok kizárólag töltőállomásoknál fordulnak elő. Ezek az üzletek átlagosan 200–400 m2 alapterületűek.
Ez az üzletlánc főleg kisvárosokban, falvakban található. A SPAR marketek átlagosan 100-200 m2 alapterületűek.
A SPAR partnerrel legtöbbször városokban találkozhatunk. Ezek az üzletek mindössze 200–550 m2 alapterületűek.
A SPAR legfontosabb felvásárlásai a következők voltak: a Generál Kereskedelmi Rt. többségi, majd teljes tulajdonrészének megszerzése (1991-től), Super Közért (1998), a szegedi Éliker (1998), a korábban a Rewe-csoport (a Penny Market anyavállalata) által birtokolt Billa (2002), valamint a korábban a Tengelmann-csoport által birtokolt két lánc, a Kaiser’s (2003) és a Plus (2008) akvizíciója. 2013-ban a Match bevásárlóközpontokban található, legfontosabb egységeit vette át (Mammut, Westend, MOM Park, Sugár). A MOM Parkban és a Mammutban található üzletet a SPAR egyedi építészeti megoldással alakította ki, ami nemzetközi elismerést is kapott.[7]
↑ Archivált másolat. [2019. március 6-i dátummal az eredetiből archiválva]. (Hozzáférés: 2019. március 4.)
↑ 24 óra, 1991. október 30., "Spar Szupermarket Tatán: a vásárlók lesznek munkaadóik
↑ GVH döntés a Billa és Spar összefonódásáról
↑ Franchise-hálózattal bővít a Spar
↑ Felfigyelt a világ egy budapesti pláza ABC-jére: az egyik legolvasottabb nemzetközi építészlap mutatta be a MOM Sparját
A lap eredeti címe: „https://hu.wikipedia.org/w/index.php?title=SPAR_(Magyarország)&oldid=25000657”
Utoljára szerkesztve 2022. június 8., 22:14-kor
A lap utolsó módosítása: 2022. június 8., 22:14
A lap szövege CC BY-SA 3.0 alatt érhető el, ha nincs külön jelölve.